Boek: Die GSRStel jou voor dat jy binnekort vir ontbyt geëet kan word, soos ’n reep spek in ’n vuurwarm braaipan met sissende vet gegooi kan word. Dit is presies wat Sophie vrees toe sy in die middel van die nag uit haar bed gegryp en weggedra word deur ’n reus met tennisbaan-treë en enorme groot ore. Maar Sophie is gelukkig. Die GSR is baie sagmoediger as sy afgryslike bure, wat vir ’n tydverdryf elke nag klein slapsoetige kidderen opgopsel. Sophie is vasbeslote om dié gruwelike gedrag stop te sit. So kom dit dat sy en die GSR ’n briljante plan bedink om die wêreld eens en vir altyd te verlos van troggelstampende, bloedskommelende reuse … Roald Dahl het geen bekendstelling nodig nie. Hy word beskou as een van die grootste kinderboekskrywers van alle tye. Sy spitsvondige styl en aweregse stories is na meer as dertig jaar steeds topverkopers. Van sy bekendste werke sluit in Charlie and the Chocolate Factory, Matilda en James and the Giant Peach. Uitgewer: Human & Rousseau Prys: R155.00* *Prys onderhewig aan verandering